– Forslaget vil være et stort tilbakeslag for ryktet Norge har internasjonalt for sitt arbeid med anerkjennelse og beskyttelse av menneskerettighetene i landet. Norge kan miste sin posisjon som en av de ledende landene i verden når det gjelder menneskerettigheter, dersom Stortinget godkjenner forslaget fra Fremskrittspartiet (FrP), advarer FNs spesialrapportør for urfolksrettigheter, James Anaya.

Anaya sikter til FrPs forslag om at Norge skal tre ut av ILO-konvensjon nr.169 om urfolk og stammefolk, oppheve finnmarksloven, legge ned Sametinget og Finnmarkseiendommen og avvikle forvaltningsområdet for samiske språk.

– Debatten kan oppmuntre til diskriminering

FNs spesialrapportør sier at følgene av FrPs forslag ville vært et stort tilbakeskritt for det samiske folket.

– Hvis forslaget hadde blitt vedtatt, så ville dette reversere fremskritt Norge har gjort for å anerkjenne og sikre rettighetene til samene i henhold til internasjonale standarder til tross for betydelige utfordringer, uttrykker Anaya.

Anaya advarer også mot de synspunktene som kommer i kjølvannet av debatten som følge av FrPs forslag.

– Jeg er bekymret for at påfølgende debatten om forslaget kan videreføre negative syn på samer og oppmuntre til diskriminering av dem, advarer James Anaya.

FNs spesialrapportør er imidlertid fornøyd med at den norske regjeringen har tatt et klart standpunkt mot forslaget.

– Jeg vil anmode kommunestyrer, offentlig forvaltning, stortingsrepresentanter og hele det norske folk om å si et like klart nei til dette forslaget fra FrP og mulige lignende forslag i fremtiden som går ut på å underminere menneskerettighetene og den grunnleggende friheten til det samiske folk i Norge, anmoder Anaya.

Les hele uttalelsen fra James Anaya

Påpekte mangelen på selvstyre

I fjor møtte FNs spesialrapportør representanter for samene og myndighetene i Norge, Sverige og Finland for å diskutere sentrale saker som angår samer i hele det samiske bosetningsområdet.

Da ble blant annet temaer som selvstyre, retten til land, vann og naturressurser og saker som angår barn og ungdom tatt opp. Det ble særlig satt fokus på utdanning.

I januar 2011 uttrykte sin rapport James Anaya at han var fornøyd med situasjonen samene i Norge, Sverige og Finland lever under. Han mener de tre landene vier samiske saker oppmerksomhet på et høyt nivå sammenlignet med andre land.

Han påpekte imidlertid at det gjenstår å sikre at det samiske folk for et større selvstyre og at de sikres retten til å leve som ett folk over landegrensene.